# Adessiivi

### Wikipedia

Sijamuodot
Abessiivi | Ablatiivi
Absolutiivi | Adessiivi
Adverbiaali | Akkusatiivi
Allatiivi | Benefaktiivi
Datiivi | Delatiivi
Distributiivi | Eksessiivi
Ekvatiivi | Elatiivi
Ergatiivi | Essiivi
Finaali | Formaali
Genetiivi | Illatiivi
Inessiivi | Instruktiivi
Instrumentaali | Kausaali
Kausatiivi | Komitatiivi
Komparatiivi | Latiivi
Lokatiivi | Modaali
Multiplikatiivi | Nominatiivi
Oppositiivi | Partitiivi
Prepositionaali | Prolatiivi
Separatiivi | Situatiivi
Sosiatiivi | Sublatiivi
Superessiivi | Superlatiivi
Temporaali | Temporaalinen distributiivi
Terminatiivi | Translatiivi
Vokatiivi |
Muokkaa

Adessiivi eli ulko-olento on sijamuoto, joka ilmaisee sijaintia jonkin päällä, pinnalla tai läheisyydessä.

## [muokkaa] Adessiivi eri kielissä

Adessiivi esiintyy monissa uralilaisissa kielissä.

### [muokkaa] Suomi

Suomessa adessiivi ilmaisee sijainnin ohella myös teon välinettä. Joissakin kielissä on tätä tarkoitusta varten instrumentaali. Adessiivilla on myös tulkintoja omistukseen ja osasuhteeseen kuulumiseen (kuten tässäkin lauseessa). Samoin sitä käytetään määrän lisääntymisen ilmauksissa. Suomessa adessiivin pääte on -lla tai -llä vokaalisoinnun mukaisesti. Esimerkkejä:

- pinnalla
- talolla
- äidillä
- vasaralla

Esimerkkejä tavallisesta päällä olosta:

- pöydällä, katolla, mäellä

Adessiivia käytetään myös jonkin lähelllä olemista tarkoittamassa, tai jossain paikassa, toimintaan kuulumatta:

- Hän seisoi ovella. Koululla oli juhlat.

Adessiivi voi myös ilmaista jonkun luona olemista:

- Meillä oli vieraita. Hän on hammaslääkärillä.

Adessiivi välineenä:

- Kirjoitan koneella, matkustan laivalla, soitan kappaleen pianolla,, kuuntelen toisella korvalla, sormikopelolla

Adessiivi syyn tai tarkoituksen ilmaisimena:

- tahallaan, uhallakin, kiusallaan

Adessiivi ilmaisee myös tekemisen tapaa:

- Miten pääsisin helpommalla? Lähdetkös hyvällä? Puhu kunnolla! Millä ehdolla teet sen? Tein sen kiireellä.

Kielenhuoltajat eivät suosittele ruotsalaisvaikutteista adessiivin käyttöä (prepositio med käännetty adessiiviksi)

- nopealla vauhdilla
- odottaa ilolla

Myös tekemistä ilmaisevia adessiiveja on:

- Mies on metsällä. Perhe istui kahvilla. Lapset olivat sokkosilla.

Adessiivi voi ilmaista asentoa tai olotilaa:

- ilkosillaan, vatsallaan, raollaan, hämillään, kädet rakoilla

On myös joitakin summittaisia ajan ja iän ilmauksia, joissa käytetään adessiivia:

- illalla, talvella, 50-luvulla, toisella vuodella

Esimerkkejä määrän lisääntymisestä:

- "Perhe oli lisääntynyt kahdella ja kolmatta ootettiin" (laulusta). Hinta oli noussut kympillä kilo.

Tärkeä adessiivin käyttö on korvaamassa esimerkiksi germaanisten kielten omistamista ilmaisevaa verbiä ha, haben, have:

- Minulla on kolme lasta. Hänellä ei ole hätää. Tytöllä on siniset silmät. Mitä sinulla on mielessäsi?

Kielitoimiston ohjeiden mukaan myöskään niin sanottua ravintola-adessiivia ei tulisi käyttää, koska se on svetisismi:

- sämpylä kahdella nakilla (suositeltu muoto: sämpylä ja kaksi nakkia)

### [muokkaa] Viro

Virossa adessiivin pääte on -l. Esimerkkejä:

- majal 'talolla'
- koeral 'koiralla'

Haettu osoitteesta http://fi.wikipedia.org../../../a/d/e/Adessiivi.html

Luokka: Sijamuodot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Norsk (nynorsk)
- Svenska